CELEX: 32018R1933
Language: ro
Date: 2018-12-10 00:00:00
Title: Regulamentul (UE) 2018/1933 al Consiliului din 10 decembrie 2018 de modificare a Regulamentului (UE) nr. 356/2010 de impunere a anumitor măsuri restrictive specifice îndreptate împotriva unor persoane fizice sau juridice, entități sau organisme, având în vedere situația din Somalia

11.12.2018   
               
               
                  RO
               
               
                  Jurnalul Oficial al Uniunii Europene
               
               
                  L 314/9
               
            
         REGULAMENTUL (UE) 2018/1933 AL CONSILIULUI
         din 10 decembrie 2018
         de modificare a Regulamentului (UE) nr. 356/2010 de impunere a anumitor măsuri restrictive specifice îndreptate împotriva unor persoane fizice sau juridice, entități sau organisme, având în vedere situația din Somalia
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 215,
         având în vedere Decizia 2010/231/PESC a Consiliului din 26 aprilie 2010 privind măsuri restrictive împotriva Somaliei și de abrogare a Poziției comune 2009/138/PESC (1),
         având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
         întrucât:
         
                     (1)
                  
                  
                     Regulamentul (UE) nr. 356/2010 al Consiliului (2) pune în aplicare măsurile prevăzute în Decizia 2010/231/PESC.
                  
               
                     (2)
                  
                  
                     La 14 noiembrie 2018, Consiliul de Securitate al Organizației Națiunilor Unite (CSONU) a adoptat Rezoluția 2444 (2018). Această rezoluție constată că unul dintre criteriile de desemnare în temeiul Rezoluției 1844 (2008) este implicarea în acțiuni care amenință pacea, securitatea ori stabilitatea în Somalia sau sprijinirea unor astfel de acțiuni și stabilește că astfel de acte pot să includă, de asemenea, planificarea, conducerea sau comiterea de acte care implică violență sexuală și violența bazată pe gen, fără a se limita însă la acestea.
                  
               
                     (3)
                  
                  
                     Decizia (PESC) 2018/1945 a Consiliului (3) a modificat Decizia 2010/231/PESC pentru a reflecta modificările aduse Rezoluției 2444 (2018) a CSONU.
                  
               
                     (4)
                  
                  
                     Aceste măsuri intră sub incidența tratatului și, prin urmare, este necesară o acțiune de reglementare la nivelul Uniunii, în special pentru a se asigura aplicarea lor uniformă în toate statele membre.
                  
               
                     (5)
                  
                  
                     Prin urmare, Regulamentul (UE) nr. 356/2010 ar trebui modificat în consecință,
                  
               ADOPTĂ PREZENTUL REGULAMENT:
         
            Articolul 1
            În Regulamentul (UE) nr. 356/2010, la articolul 2 alineatul (3), litera (a) se înlocuiește cu următorul text:
            
                        „(a)
                     
                     
                        sunt implicate în acțiuni care amenință pacea, securitatea ori stabilitatea în Somalia sau sprijină astfel de acțiuni, atunci când astfel de acte includ, dar nu se limitează la:
                        
                                    (i)
                                 
                                 
                                    planificarea, conducerea sau comiterea de acte care implică violență sexuală și violența bazată pe gen;
                                 
                              
                                    (ii)
                                 
                                 
                                    acte care amenință procesul de pace și de reconciliere în Somalia;
                                 
                              
                                    (iii)
                                 
                                 
                                    acte care amenință prin forță Guvernul Federal al Somaliei ori Misiunea Uniunii Africane în Somalia (AMISOM).”
                                 
                              
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 decembrie 2018.
            
               
                  Pentru Consiliu
               
               
                  Președintele
               
               F. MOGHERINI
            
         
         
            (1)  Decizia Consiliului 2010/231/PESC din 26 aprilie 2010 privind adoptarea de măsuri restrictive împotriva Somaliei și de abrogare a Poziției comune 2009/138/PESC (JO L 105, 27.4.2010, p. 17).
         
            (2)  Regulamentul (UE) nr. 356/2010 al Consiliului din 26 aprilie 2010 de impunere a anumitor măsuri restrictive specifice îndreptate împotriva unor persoane fizice sau juridice, entități sau organisme, având în vedere situația din Somalia (JO L 105, 27.4.2010, p. 1).
         
            (3)  Decizia (PESC) 2018/1945 a Consiliului din 10 decembrie 2018 de modificare a Deciziei 2010/231/PESC privind adoptarea de măsuri restrictive împotriva Somaliei (a se vedea pagina 61 din prezentul Jurnal Oficial).